RESOLUCIÓN do 13 de novembro de 2009 pola que se procede á publicación das subvencións concedidas en virtude da Orde do 23 de febreiro de 2009 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais.
CONSELLERÍA DE TRABALLO E BENESTAR — III. OUTRAS DISPOSICIÓNS — 22/12/2009

De conformidade co disposto no artigo 15 da Lei 9/2007, do 13 de xuño, de subvencións de Galicia, (Diario Oficial de Galicia nº 121, do 25 de xuño), procédese á publicación das subvencións concedidas en virtude da Orde do 23 de febreiro de 2009 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais.
Finalidade da axuda. As axudas teñen por obxecto o establecemento de subvencións ás entidades de iniciativa social que, de conformidade coa Lei 4/1993, do 14 de abril, de servizos sociais, e os regulamentos que a desenvolven, levan a cabo programas e prestan servizos sociais nos seguintes niveis de atención e áreas de actuación:
a) Servizos sociais de atención primaria. De conformidade co Decreto 240/1995, do 28 de xullo, polo que se regulan os servizos sociais correspondentes a este nivel de atención, inclúense nel os programas de orientación, asesoramento e información; de axuda no fogar; de inserción social; de animación, prevención e fomento da cooperación social; de convivencia alternativa ou calquera outro que dea cumprimento aos obxectivos contidos no devandito decreto. Para estes efectos, consideraranse centros propios deste nivel de atención os centros sociais, centros de día, centros ocupacionais, centros de acollida, albergues e outros en que se desenvolvan os programas antes citados de atención primaria.
b) Servizos sociais especializados na área de atención ás persoas con discapacidade.
c) Servizos sociais especializados na área de atención ás persoas maiores.
d) Servizos sociais especializados na área de atención a menores.
Norma reguladora: Orde do 23 de febreiro de 2009 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (Diario Oficial de Galicia nº 44, do 4 de marzo).
Crédito orzamentario:
2.450.000 euros con cargo á aplicación orzamentaria 48.02.312A.481.3.
32.802 euros con cargo á aplicación orzamentaria 48.02.312F.481.0.
60.282 euros con cargo á aplicación orzamentaria 48.02.312F.481.2.
26.326 euros con cargo á aplicación orzamentaria 48.02.312F.481.5.
1.170.176 euros con cargo á aplicación orzamentaria 48.06.312E.481.4.
900.000 euros con cargo á aplicación orzamentaria 48.06.312A.481.1.
390.000 euros con cargo á aplicación orzamentaria 48.02.312F.781.1.
10.472.738 euros con cargo á aplicación orzamentaria 48.06.312E.781.0.
245.669 euros con cargo á aplicación orzamentaria 48.06.312A.781.0.
650.000 euros con cargo á aplicación orzamentaria 48.02.312B.781.0.
Se é o caso, poderán adquirirse compromisos de gasto de carácter plurianual, con cargo ás aplicacións e contías seguintes:
Ano 2010: 884.232 euros con cargo á aplicación 2010.48.06.312E.781.0.
Ano 2011: 1.921.913 euros con cargo á aplicación 2011.48.06.312E.781.0.
Santiago de Compostela, 13 de novembro de 2009.
Beatriz Mato Otero
Conselleira de Traballo e Benestar
Ver referencia pdf "24800D010P015.PDF"